Скульптура ў Алеся Шатэрніка нараджаецца не з халоднага металу, а з пераліваў святла і ценяў: “Скульптура дапамагае зразумець сутнасць Святла… Святло і цень ствараюць форму. Чалавек існуе на мяжы святла і ценю. Чалавек малюе ценем, БОГ малюе Святлом…” Творы “Якуб Колас – настаўнік”, “Сімяон Полацкі”, “Ефрасіння Полацкая”, “Кірыла Тураўскі” з’яўляюцца з аднаго боку яскравым падцвярджэннем аўтарскай думкі аб сутнасці скульптуры, а з другога – самі па сабе нясуць святло тых людзей, якія былі вялікімі асветнікамі беларускай зямлі.